《明远次韵超然谈道因以谑语为戏将无同耶》
宋代·韩元吉

忘机亦忘言，政作口挂壁。
因君强一语，习气乃乘隙。
昨夕饮君强，看朱忽成碧。
醉归城南路，不记足所历。
尚想两红妆，翠袖香襞积。
我歌君为舞，举手还恨窄。
诗成漫不省，叹我真恶客。
賸肯来看山，未厌一水隔。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。